# Anexa 3

**Declarație privind încadrarea în definiția organizației de cercetare**

Subsemnatul, **prof. univ. dr. Tudorel TOADER**, în calitate de **Rector al Universității “ Alexandru Ioan Cuza ” din Iași,** declar pe proprie răspundere că următoarele condiții sunt îndeplinite cumulat:

* Este instituție de învățământ superior\*, sau activitatea de CD este principala activitate din statut, sau din actul juridic de înființare, sau obiectul principal de activitate este diseminarea la scară a rezultatelor unor activități CD prin predare sau publicare sau transfer de cunoștințe;
* În cazul în care există întreprinderi care pot exercita o influență decisivă asupra organizației (prin asociați sau acționari), acestea nu au acces preferențial la rezultatele de cercetare generate de organizație, conform unei declarații pe propria răspundere în acest sens;
* În bilanț, sau în balanța cu situația analitică, toate activitățile non-economice, cheltuielile, veniturile și finanțarea acestora sunt prezentate separat de activitățile economice. Activitățile de transfer de cunoștințe au caracter non-economic, în cazul în care acestea sunt efectuate fie de organizația de cercetare (inclusiv departamentele sau filialele acesteia), fie în comun cu astfel de entități, sau în numele acestora și toate profiturile din activitățile respective sunt reinvestite în activitățile de bază non-economice ale organizației de cercetare (activități CD independente sau în colaborare, diseminare non-exclusivă și nediscriminatorie a rezultatelor de CD, educație publică). Caracterul non-economic al activităților de transfer de cunoștințe nu este periclitat de contractarea prestării de servicii corespunzătoare către părți terțe prin intermediul unor licitații deschise;
* Activitate economică este auxiliară, cu alte cuvinte corespunde unei activități care este absolut necesară pentru funcționarea organizației de cercetare, sau care este legată intrinsec de utilizarea non-economică principală a acesteia și care are un domeniu de aplicare limitat. Se va considera că așa stau lucrurile atunci când activitățile economice consumă exact aceleași tipuri de resurse (de exemplu, materiale, echipamente, forță de muncă și capital fix) ca și activitățile non-economice, iar ponderea alocată în fiecare an unor astfel de activități economice nu depășește 20% din total anual de resurse alocate de entitatea respectivă.

Declarație pe proprie răspundere, sub sancțiunile aplicate faptei de fals în acte publice.

\*) Inclusiv nucleele de cercetare constituite în cadrul unor spitale sau muzee, care îndeplinesc criteriile cuprinse în definiția organizației de cercetare prevăzută la pct. 83 din Regulamentul UE nr. 651/2014 cu modificările și completările ulterioare.

**Declarație pe proprie răspundere, sub sancțiunile aplicate faptei de fals în acte publice.**

|  |  |
| --- | --- |
|  |  |
| Reprezentant legal | **Rector,** |
|  | **Prof. univ. dr. Tudorel TOADER**Semnătura |